1979. na filmu

**[[1979]]. godina bila je vrlo značajna za filmsku umjetnost** te je uključivala neke klasike, kao što su *[[Brianov život]]*, *[[Alien (film)|Alien]]*, *[[Dobro došli, gospodine Chance]]*, *[[Breaking Away]]*, *[[The China Syndrome]]*, *[[Die Blechtrommel (Film)|Limeni bubanj]]*, *[[Skazka skazok|Priča svih priča]]*, **', ''[[Die Ehe der Maria Braun|Brak Marije Braun]]'', ''[[Kramer vs. Kramer|Kramer protiv Kramera]]'', ''[[Manhattan (film)|Manhattan]]'', ''[[Stalker (film)|Stalker]]'', ''[[Mad Max]]'' i ''[[Apocalypse Now|Apokalipsa sada]]''.

Značajniji [[anime]] filmovi bili su ''[[Cagliostrin dvorac]]'' i ''[[Metamorphoses (film)|Metarmofoze]]''. Na području [[Jugoslavija|Jugoslavije]], značajniji filmovi bili su ''[[Partizanska eskadrila]]'', ''[[Novinar (film)|Novinar]]'' i ''[[Povratak (film)|Povratak]]''.

== Događaji ==
* 2. januar - U [[NR Kina|Kini]] prvi put prikazan ''[[Moderna vremena]]'', klasični [[nijemi film]] [[Charlie Chaplin|Charlieja Chaplina]] iz 1936. godine, koji postaje prvi američki film prikazan u toj zemlji nakon uspostave [[Komunistička partija Kine|komunističkog]] režima i desetljeća [[Hladni rat|hladnoratovske]] zabrane; njegovo prikazivanje je omogućila službena normalizacija odnosa NR Kine i SAD uspostavljena prethodne godine.
* 22. februar - [[SSSR]] i druge zemlje tadašnjeg [[Istočni blok|Istočnog bloka]], s izuzetkom [[Rumunjska|Rumunjske]], se povlače sa [[29. Berlinale|Berlinskog filmskog festivala]] nakon što su organizatori, usprkos njihovih protesta, odlučili u programu, iako izvan konkurencije, prikazati američki ratni film ''[[Lovac na jelene]]'', koji je zbog spornih scena u kojima [[Vijetkong]]ovci zlostavljaju civile i američke zarobljenike od strane vlasti u komunističkim državama proglašen "ratnohusčakom fašističkom [[propagandni film|propagandom]]".
* 3. maj - U [[Wiesbaden]]u premijerno prikazan ''[[Die Blechtrommel (film)|Limeni bubanj]]'', zapadnonjemački igrani film u režiji [[Volker Schlöndorff|Volkera Schlondorffa]] koji predstavlja adaptaciju [[Limeni bubanj (roman)|istoimenog]] romana [[Günter Grass|Güntera Grassa]]; zbog teme koja se bavi životom [[Danzig]]a pred i u vrijeme [[Drugi svjetski rat|Drugog svjetskog rata]], kao i brojnih grotesknih prizora, izaziva brojne kontroverze, ali i dobija pohvale od strane kritike, kao i kansku [[Zlatna palma|Zlatnu palmu]] i druge prestižne nagrade, te izuzetno dobru gledanost, pa će sa vremenom postati jedno od najuspješnijih ostvarenja poratne njemačke kinematografije.  
* 10. maj - Na [[Kanski filmski festival 1979.|Kanskom festivalu]] premijerno prikazan ''[[Apokalipsa sada]]'', epski ratni film u režiji [[Francis Ford Coppola|Francisa Forda Coppole]], nastao na temelju romana ''[[Srce tame]]'' [[Joseph Conrad|Josepha Conrada]], prilikom čega je radnja iz kolonijalnog Konga prebačena u Vijetnam za vrijeme [[Vijetnamski rat|nedavnog rata]]; film je i prije premijere postao poznat zbog izuzetno dugog snimanja na [[Filipini]]ma, koje su obilježili brojni problemi vezani uz logistiku, obilno konzumiranje opojnih droga među glumcima i članovima ekipe, kao i hirove [[Marlo Brando|Marlona Branda]], koji je mjesec dana snimanja i relativno malenu ulogu naplatio tada astronomsku svotu od 3,5 miliona US$; usprkos svega film postiže uspjeh i kod publike i kod kritike, te postaje najpoznatiji i najuticajniji film o vijetnamskomm ratu, ali također i simbolični početak kraja [[Novi Hollywood|Novog Hollywooda]].
* 25. maj - Premijerno prikazan ''[[Alien (film)|Alien]]'', američki [[science fiction film|science fiction]]-[[horor film]] u režiji [[Ridley Scott|Ridleya Scotta]], koji će od relativno nepoznate i neugledne glumice [[Sigourney Weaver]] učiniti veliku zvijezdu, potaći snimanje nekoliko nastavaka, ali sa vremenom postati jedno od najhvaljenijih i najuticajnijih ostvarenja žanra.
* 17. august - U [[SAD]] premijerno prikazan ''[[Brianov život]]'', britanska komedija nastala u produkciji popularne komičarske trupe [[Monty Python]]  radnjom smještena u [[Palestina|Palestinu]] u vrijeme [[Isus]]a; iako se u filmu glavni junak Brian jasno odvaja od lika [[Isus Krist|Isusa Krista]] koji se javlja samo u jednoj sceni, film izaziva bijesne reakcije brojnih [[kršćanstvo|krščanskih]] ličnosti i organizacija koji ga optužuju za [[blasfemija|blasfemiju]], te je u brojnim državama postao predmetom zabrana; usprkos kontroverzi, sa vremenom postaje najpopularniji od svih filmova u historiji Monty Pythona i stiče [[kult film|kult status]].
* 7. decembar - Premijera ''[[Star Trek: The Motion Picture]]'', [[science fiction film|SF-filma]] kojim popularna TV-serija ''[[Star Trek: TOS|Star Trek]]'' deset godina nakon prestanka snimanja dobiva svoj nastavak; usprkos podijeljenih kritika, film, čiji je za tadašnje standarde visoki budžet bio omogućio uspjeh ''[[Star Wars (film)|Ratova zvijezda]]'', postiže izuzetan komercijalni uspjeh koji će se pretočiti u još nekoliko filmskih nastavaka, ali i nastavaka u obliku novih TV-serija kojima ''[[Star Trek]]'' postaje jednom od najuspješnijih medijskih franšiza u suvremenom svijetu.  
* 15. decembar - Premijera ''[[Cagliostrin dvorac|Cagliostrinog dvorca]]'', prvog cjelovečernjeg animiranog filma u karijeri [[Hayao Miyazaki|Hayaoa Miyazakija]].
* 19. decembar - Premijerno prikazan ''[[Being There|Dorbo došli, gospodine Chance]]'', igrani film u režiji [[Hal Ashby|Hala Ashbyja]], kombinacija crne komedije i satiričke drame u kojoj [[Peter Sellers]] tumači lik skromnog i mentalno retardiranog vrtlara koji sticajem okolnosti stiče bogatstvo i uticaj; film koji je Sellers godinama pokušao snimiti nakon premijere prima brojne pohvale te stiče status jednog od najboljih ostvarenja svog vremena te posljednjih velikih filmova ere Novog Hollywooda.
* tokom godine - u SAD premijerno prikazane komedije ''[[Meatballs (film)|Ludosti u kampu]]'' i ''[[The Jerk|Kreten]]'' - koje postižu uspjeh, a njihovi glavni glumci, dotada poznati tek kao članovi postave glumačke postave popularne TV-serije ''[[Saturday Night Live]]'' - [[Bill Murray]] i [[Steve Martin]] - postaju zvijezde, označivši početak trenda kojim će ''Saturday Night Live'' postati jednim od glavnih rasadnika glumačkih zvijezda u Hollywoodu.
* tokom godine - Braća [[Harvey Weinstein|Harvey]] i [[Bob Weinstein]] osnivaju [[Miramax Films]], kompaniju koja će tokom sljedećih godina i decenija postati najuspješnija [[nezavisni film|nezavisna]] filmska kuća u Hollywoodu.
* tokom godine - [[20th Century Fox]] otkupljuje [[Magnetic Video]], poduzeće za proizvodnju i distribuciju video-vrpci, te će ga sa vremenom reorganizirati u [[20th Century Fox Home Entertainment|20th Century Fox-Video]], postavši prvi hollywoodski studio koji je stavio neposredni nadzor nad video-distribuciju vlastitih sadržaja.

== Rođenja ==



== Smrti ==



== Najkomercijalniji filmovi u američkim kinima ==


== Nagrade ==


**Zlatna palma, Cannes:**
:***[[Apocalypse Now|Apokalipsa sada]]***, [[Francis Ford Coopola]], 
:***[[Die Blechtrommel (Film)|Limeni bubanj]]***, [[Volker Schlöndorff]], 

**Zlatni medvjed, Berlinale:**
:***[[David (1979 film)|David]]***, [[Peter Lilienthal]], 

**Zlatna arena, Pula:*'
:*Trofej'', Karolj Viček

## Reference

## Vanjske veze

* 1979.  na Internet Movie Database
* 1979. na filmu  na Numbers
* 100 najhvaljenijih filmova 1979. na Rotten Tomatoes
* Najbolji filmovi godine  prema Films101